
Adroddiad Ysgrifenedig
Cyflwyniad
Ar gyfer y modwl ECAD4009-C, mi fyddaf yn edrych ar fy nghredoau cyn dechrau ar y cwrs a sut mae fy nghredoau wedi cael eu herio neu eu cadarnhau ers hynny. Yn yr adroddiad yma mi fyddai’n edrych ar dlodi a chwarae a’r amgylchedd, a’r effaith mae’r rhain yn cael ar ddatblygiad ac addysg plant. 
Un o’r pethau rwy’n mynd i edrych arno yw tlodi a’r effaith mae tlodi yn cael ar ddatblygiad ac addysg plentyn. Doeddwn i ddim yn ystyried cyn dechrau’r cwrs yn y Brifysgol bod tlodi yn cael gymaint o effaith ar ddatblygiad ac addysg plant a beth yw e. Nid yw’r gred yma wedi ei seilio ar unrhyw beth, ond doeddwn i heb ystyried bod plant sydd yn byw yn tlodi yn dioddef gymaint o ran eu haddysg. Felly, pan ddechreuais ar y cwrs a pan dderbyniais wybodaeth am yr effaith mae tlodi yn cael ar blentyn, roeddwn wedi cael sioc ac mi fyddai’n edrych ar dystiolaeth ac ystadegau i gefnogi fy mhwynt yn y prif gorff. 
Rhywbeth arall rwy’n mynd i edrych arno yw chwarae a’r amgylchedd a’r effaith mae’r rhain yn cael ar ddatblygiad ac addysg plentyn. Pan oeddwn yn astudio Lefel 3 Gofal ac Addysg Plentyn yn yr Ysgol Uwchradd, edrychais ar ddysgu sy’n seiliedig ar chwarae a pham bod hwn mor bwysig yn y blynyddoedd cynnar ac felly roeddwn yn gwybod cyn dechrau ar y cwrs taw “play is one of the main ways in which children learn and develop” (Family Lives, 2018). Mae hefyd gen i brofiad uniongyrchol o’r effaith mae chwarae yn cael ar ddatblygiad plentyn. Pan oeddwn i’n blentyn, roeddwn yn mynychu sesiynau therapi lleferydd ac iaith, ac roedd y sesiynau yma yn seiliedig ar chwarae. Roedd y sesiynau yma wedi fy helpu’n sylweddol, felly rwy’n sylwi’r effaith mae chwarae yn cael. Mae fy nghred felly wedi cael ei seilio ar addysg flaenorol ac ar brofiad uniongyrchol. 
Prif Gorff
Tlodi
Y testun cyntaf rwy’n mynd i edrych arno yw’r effaith mae tlodi yn cael ar ddatblygiad ac addysg plentyn. Wrth edrych ar y wefan Fy Ysgol Leol, rwy’n medru gweld bod 13.1% o’r disgyblion yn fy ysgol leoliad yn derbyn Prydau Ysgol am Ddim. Mae hyn yn uwch na ffigurau’r Awdurdod Lleol (11.8%) ond yn is na ffigurau Cymru (18.4%). Mae ffigurau’r tri wedi gostwng yn y blynyddoedd diwethaf. Nôl yn 2013, roedd ffigurau Prydau Ysgol am Ddim yr ysgol yn 20.8%, ffigurau’r Awdurdod Lleol yn 13.3% a ffigurau Cymru yn 20.7%. (Fy Ysgol Leol, 2019). Yn ôl Stats Cymru, “we can use free school meals as an approximation for those children living in poverty and those children not living in poverty” (Stats Cymru, 2010), felly byddwn i’n dweud bod y ffigurau yma yn ffigurau eithaf dibynadwy o ran faint o dlodi sydd yn ardal yr ysgol. Er hyn, mae’r BBC wedi ysgrifennu adroddiad mwy diweddar sydd yn dweud y gwrthwyneb. Mae’r adroddiad am astudiaeth a gynhelir gan Brifysgol Santes Fair yn Llundain, sydd yn dweud bob Prydau Ysgol am Ddim yn “an increasingly unreliable way of measuring poverty”. (BBC, 2017) Mae rhieni plant sydd yn derbyn Prydau Ysgol am Ddim yn gorfod derbyn budd-daliadau ac ennill cyflog yn llai £16,190 y flwyddyn. Mae ffigurau yn dangos bod plant sydd yn byw mewn tlodi yn fwy tebygol o ddod o deuluoedd sy’n gweithio yn hytrach na theuluoedd sydd ddim yn gweithio, ond er bod teuluoedd sydd yn gweithio yn wynebu caledi, mae’n bosib nad ydynt yn gymwys am brydau am ddim. 
Mae’r dyfyniad “children from families with fewer socio-economic resources are less successful academically than their peers from families with more resources” (Siraj a Mayo, 2014, tud. 30) yn dangos y perthynas rhwng llwyddiant academaidd a faint o arian sydd gan deulu. Ond, dydy’r dyfyniad yma ddim yn dangos maint y gwahaniaeth rhwng y ddwy. Dysgais o’r wefan Save the Children, a ddefnyddiwyd mewn darlith:
A child who has experienced poverty persistently and has below average language skills scores 35% less on reading tests at age seven, and 22% less on comprehension tests at age 11, than a child who has never experienced poverty and has above average language skills (Save the Children, 2015)
Mi wnes i hefyd ddysgu yn y ddarlith ac wrth ddarllen gwefan Save the Children bod “one in four children growing up in poverty in Wales leaves primary school unable to read well” ac mae’r wefan yn nodi bod y bwlch yma’n dechrau yn y blynyddoedd cynnar. Mae’r llyfr ‘Social Class and Education Inequality: The Impact of Parents and Schools’ yn cefnogi’r pwyntiau yma. Rwyf wedi rhoi’r ffigurau welais yn y llyfr mewn i’r tabl isod:

(Siraj a Mayo, 2014, tud. 59)
Mae’r graff sydd yn y llyfr hefyd yn mynd ymlaen i gynnwys yr oedrannau 11 ac 14, ond gan fod yr adroddiad yma’n canolbwyntio ar y Cyfnod Sylfaen, penderfynais adael y rhain allan, er mae’r patrwm yn aros yr un fath. 
I gloi ar y testun o dlodi, doeddwn i heb ystyried cyn dechrau’r cwrs faint o effaith mae tlodi wir yn cael ar addysg plant a’u llwyddiant yn yr ysgol. Ond, ers mynychu’r Brifysgol a dechrau ymchwilio mewn i’r effeithiau o dlodi, rwyf wedi cael sioc faint mae’r plant yma yn dioddef, ac felly mae’r wybodaeth yma wedi herio fy nghredoau blaenorol. 
Dysgu trwy Chwarae
Yr ail destun rwy’n mynd i edrych arno yw’r effaith mae chwarae yn cael ar ddatblygiad ac addysg plentyn. Mae tystiolaeth yn dangos bod dysgu trwy chwarae yn gwella canlyniadau dysgu gan tua 5 mis ychwanegol. Er bod y wefan yn dweud bod y dystiolaeth yn wan ac yn anghyson, mae yn dangos “a positive relationship between play and early learning outcomes”. (Education Endowment Foundation, 2019) Mae’r wefan hefyd yn dweud bod plant gydag anawsterau gwahanol yn elwa’n sylweddol o therapi sy’n seiliedig ar chwarae ac mae gen i brofiad uniongyrchol o dderbyn hyn. 
[bookmark: _GoBack]Mae Montessori yn ddamcaniaethwr sydd yn cytuno bod chwarae yn bwysig i ddatblygiad plentyn ac mae Montessori yn gweld chwarae fel gwaith y plentyn. Mae chwarae yn “vital for the child’s total development” (Gorham, 2017) a’r ffordd bwysicaf mae plentyn yn dysgu. Mae’r wefan hefyd yn cynnwys y gwahanol sgiliau mae dysgu trwy chwarae yn datblygu, sydd yn cynnwys, sgiliau echddygol, cydsymud llaw a llygad, datblygiad gwybyddol a datblygiad ieithyddol. Er bod Montessori yn cytuno bod chwarae yn bwysig, edrychodd hi fwy ar y plentyn yn arwain y dysgu ac mae hyn i’w weld yn faint yr adnoddau sydd ar gael mewn ysgolion gan ei fod yn siwtio’r plentyn. Roedd “amgylchedd y dysgu’n bwysig tu-hwnt” (Siencyn, 2008, tud. 164) i Montessori. Iddi hi, roedd amgylchedd trefnus a thaclus yn bwysig ofnadwy oherwydd byddai plant yn dod i werthfawrogi hyn fel elfennau pwysig o’u bywydau. Roedd hi’n hoffi amgylcheddau gyda “seiniau a sain, arogleuon, deunyddiau o ansawdd amrywiol, pethau i edrych, arsylwi a syllu arnyn nhw.” (Siencyn, 2008, tud. 164)
Casgliad
Yn y casgliad, hoffwn edrych ar beth rwyf wedi dysgu hyd yn hyn a gosod targedau i fy hunan i symud ymlaen ac i wella fy hunan. Wrth edrych ar safonau SAC y Brifysgol, rwyf wedi casglu syniadau am dargedau ar gyfer Profiad Addysgu Proffesiynol ac ar gyfer fy natblygiad proffesiynol. 
Fy nharged cyntaf yw i gynllunio gwersi priodol sydd yn cwrdd â’r anghenion gwahanol sydd gan ddysgwyr. Mae’r safonau SAC yn dweud bod angen cynllunio gwersi priodol yn ôl addysgeg, meysydd dysgu a themâu trawsgwricwlaidd. Mae’r safonau hefyd yn dweud bod angen cwrdd â’r anghenion gwahanol sydd gan y dysgwyr. O fewn y targed yma, hoffwn hefyd sicrhau fy mod yn cynllunio i’r lefel iawn i’r dysgwyr a fy mod ddim yn rhoi gwaith sydd yn rhy hawdd neu rhy galed iddynt. 
Fy ail darged yw i gadw fy adroddiadau a gwerthusiadau o’r gwersi a’r gweithgareddau rwy’n gwneud yn gyfredol ac i beidio cwympo tu-ôl ar fy ngwaith. Mae’r safonau SAC yn nodi bod angen cynhyrchu’r rhain ar amser ac yn gywir. Mae’r targed yma yn un bwysig i mi gan fod tueddiad gen i i adael gwaith i’r munud olaf a ddim cadw fy ngwaith yn gyfredol. Os byddai ddim yn cadw adroddiadau a gwerthusiadau yn gyfredol, mi fyddai’n anghofio beth ddigwyddodd yn y gwersi a bydd e’n anodd gwerthuso’r gwersi. Hefyd, mae’n anodd dal lan gyda’r gwaith os rwy’n dechrau cwympo ar ôl gydag e, felly mae’r targed yma yn flaenoriaeth i mi pan fyddai allan ar Brofiad Addysgu Proffesiynol.
Fy nharged diwethaf yw i gynllunio gwersi hwyl ac i ddefnyddio adnoddau perthnasol i gadw’r wers yn un hwyl, sydd yn hyrwyddo hunan ysgogiad y dysgwyr ac yn gwneud iddynt eisiau dod i’r ysgol ac eisiau dysgu. Mae’r safonau SAC yn nodi bod angen i ddarpar athrawon hyrwyddo a chefnogi hunan ysgogi yn y dysgwyr. Mae hyn yn bwysig i fi gan fod y plant yn fwy tebygol o ddysgu rhywbeth a gwrando ar beth rwy’n dweud os maent yn cael hwyl. 

